ΚΑΝΟΝΙΣΜΟΣ (ΕΚ) αριθ. 1743/96 ΤΗΣ ΕΠΙΤΡΟΠΗΣ της 6ης Σεπτεμβρίου 1996 για τροποποίηση του κανονισμού (ΕΚ) αριθ. 1318/96 περί παρεκκλίσεως από τον κανονισμό (ΕΟΚ) αριθ. 2456/93 όσον αφορά τη δημόσια παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι, λόγω της χαμηλής κατανάλωσης βοείου κρέατος που παρατηρείται επί του παρόντος στις αγορές της Κοινότητας, εξακολουθεί να υφίσταται στον τομέα αυτό αισθητή μείωση των τιμών 7 ότι η εν λόγω μείωση κινδυνεύει να επιδεινωθεί μετά από τη σημαντική αύξηση του αριθμού των αδύνατων ζώων (απογαλακτισμένων) που αναμένονται ήδη από το Σεπτέμβριο 7 ότι, για να αντιμετωπισθούν οι επιπρόσθετες διαταραχές που κινδυνεύουν να προκύψουν από την κατάσταση αυτή στην αγορά, θα πρέπει να ληφθούν απαραίτητα μέτρα στήριξης 7 ότι, για το Σεπτέμβριο θα πρέπει προς το σκοπό αυτό να επιτραπεί η αγορά στην παρέμβαση σφάγιων που προέρχονται από το εν λόγω είδος ζώων, χωρίς ωστόσο να υπάρξει παρέκκλιση από το άρθρο 5 παράγραφος 2 του κανονισμού (ΕΟΚ) αριθ. 805/68 7 ότι θα πρέπει, ιδίως, να προσαυξηθούν οι τιμές αγοράς των σφαγίων που προέρχονται από ζώα του είδους «απογαλακτισμένα» για να ληφθεί υπόψη η διαφορά που υπάρχει στις τιμές της αγοράς μεταξύ του εν λόγω είδους ζώων που παραδίδονται συνήθως προς σφαγή και που διατίθενται στην παρέμβαση 7

ότι, για να διαδραματίσει η παρέμβαση πλήρως το ρόλο της μετά από τη σοβαρή κατάσταση που επικρατεί στην αγορά, θα πρέπει επίσης, κατ' εξαίρεση, και προσωρινά, καθώς και για να αντιμετωπισθεί δίκαια η κατάσταση, να συμπληρωθεί ο προαναφερθείς κανονισμός έτσι ώστε να επιτρέπεται η αγορά στην παρέμβαση των σφάγιων νεαρών βοοειδών των κατηγοριών διάπλασης S και Ε στα κράτη μέλη όπου η παραγωγή αυτή δεσπόζει και δικαιολογεί την τακτική διαπίστωση των τιμών στην αγορά 7

ότι θα πρέπει, κατά συνέπεια, να τροποποιηθεί ο κανονισμός (ΕΚ) αριθ. 1318/96 της Επιτροπής, της 8ης Ιουλίου 1996, περί παρεκκλίσεως από τον κανονισμό (ΕΟΚ) αριθ. 2456/93 για τις λεπτομέρειες εφαρμογής του κανονισμού (ΕΟΚ) αριθ. 805/68 του Συμβουλίου, όσον αφορά τη δημόσια παρέμβαση (3) 7

ότι η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 1318/96 τροποποιείται ως εξής:

1. Στην παράγραφο 1 προστίθεται το ακόλουθο νέο στοιχείο δ):

«δ) τα προϊόντα της κατηγορίας Α που υπάγονται στις κατηγορίες διάπλασης S2, S3, E2 και E3 σύμφωνα με την κοινοτική κλίμακα κατάταξης, δύνανται να γίνουν αποδεκτά στην παρέμβαση στα κράτη μέλη τα οποία προβαίνουν τακτικά στην καταγραφή των τιμών των εν λόγω ποιοτήτων και στα οποία, κατά το 1995, οι κατηγορίες S και Ε αντιπροσώπευαν τουλάχιστον το 50 % του αριθμού των ζώων που εσφάγησαν από την κατηγορία Α.

Οι συντελεστές που θα πρέπει να χρησιμοποιούνται για τη μετατροπή μεταξύ της ποιότητας R3 και των ποιοτήτων S2, S3, E2 και Ε3, καθορίζονται αντίστοιχα σε 1,365, 1,304, 1,228 και 1,156 (μέση κατηγορία).»

2. Παρεμβάλλεται η ακόλουθη νέα παράγραφος 1α:

«1α. Εφόσον τα σφάγια ή τα ημίσεα σφάγια που παραδίδονται στην παρέμβαση προέρχονται από ζώα ηλικίας κάτω των δέκα μηνών,

- ο συντελεστής που θα πρέπει να χρησιμοποιείται για τη μετατροπή μεταξύ της ποιότητας R3 και των λοιπών ποιοτήτων, καθορίζεται σε 1,00,

- οι καθοριζόμενες τιμές επαυξάνονται κατά 23 %.

Στην περίπτωση αυτή,

- για κάθε προσφορά πρέπει να αναφέρεται, εκτός από την προσφερόμενη ποσότητα, η ποσότητα σφαγίων ή ημίσεων σφαγίων που προέρχονται από ζώα ηλικίας κάτω των δέκα μηνών,

- οι οργανισμοί παρέμβασης πρέπει να διευκρινίζουν, κατά τη διαβίβαση των προσφορών στην Επιτροπή, τις προσφορές που αποτελούν το αντικείμενο της παρούσας παραγράφου, καθώς και τις ποσότητες που αντιστοιχούν σε καθεμία προσφορά,

- τα προϊόντα που αγοράζονται κατ' εφαρμογή της παρούσας παραγράφου δεν δύνανται να αποτελέσουν το αντικείμενο αφαίρεσης των οστών, με εξαίρεση την περίπτωση που η εν λόγω αφαίρεση πραγματοποιείται στο Ηνωμένο Βασίλειο, και θα πρέπει να αποθηκεύονται χωριστά ανά διαγωνισμό ή ανά μήνα, σε παρτίδες που να δύνανται να προσδιοριστούν ευκόλως,

- δεν εφαρμόζονται οι διατάξεις της παραγράφου 2 στοιχείο β),

- οι συντελεστές που αναφέρονται στο άρθρο 13 παράγραφος 3 του κανονισμού (ΕΟΚ) αριθ. 2456/93 δύνανται επίσης να διαφοροποιούνται στο εσωτερικό ενός κράτους μέλους ανάλογα με το εάν εφαρμόζεται η παρούσα παράγραφος.»

3. Η παράγραφος 3 πρώτο εδάφιο συμπληρώνεται από το ακόλουθο κείμενο:

«Για τα σφάγια της κατηγορίας Α που υπάγονται στις κατηγορίες διάπλασης S και Ε, το προαναφερθέν ανώτατο επίπεδο βάρους καθορίζεται σε 480 χιλιόγραμμα.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για τους διαγωνισμούς που προκηρύσσονται κατά το Σεπτέμβριο του 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 206 της 16. 8. 1996, σ. 23.

(3) ΕΕ αριθ. L 170 της 9. 7. 1996, σ. 26.